**AKTUÁLIS HÍREINK**

Január 8-án **vendégeink voltak**: részt vettek a Szent Liturgián, majd előadták betlehemes játékukat a **Huszár-telepi görögkatolikus iskola** első osztályos tanulói. – Püspök Atya bátor kezdeményezése révén 2011 szeptemberében, a belvárosi Szent Miklós Görögkatolikus Óvoda és Általános Iskola tagintézményeként kezdte el működését a guszevi oktatási intézmény. A pedagógusoknak és a gyerekeknek egyaránt köszönetet mondunk az emlékezetes együttlétért: bizony, a kis cigánygyerekek betlehemes játéka nem egy embernek csalt könnyet a szemébe templomunkban… *Szabó B. Sándorné* igazgató asszony és *Hülvely Zoltán* hittanár, az iskola lelki vezetője is eljött hozzánk és együtt imádkozott velünk ezen a vasárnapon. – Imádságunkkal és szeretetünkkel igyekezzünk kísérni az egyházközségünk területén működő intézmény munkáját, a gyerekek lelki-szellemi fejlődését. Aki bármi egyéb módon is tudja támogatni az iskolában folyó tevékenységet, annak felajánlását örömmel veszi és hálás szívvel fogadja az intézmény.

**Vízkereszt ünnepkörében, január hónap folyamán** szokásos szentelmé-nyeink körébe tartozik a **házszentelés**. Vannak családok, ahol ez magától értetődő hagyomány, másutt viszont talán a hitben való élet új, esetleg idegen elemének tűnhet. Úgy hiszem, a parókus meghívása otthonunkba Isten áldásának kérése mellett az egyházhoz tartozás kifejezésének és a személyes kapcsolattartás igényének a megfogalmazása is. A parókus senkire nem töri rá az ajtót, de ahová hívják, oda örömmel és szeretettel látogat el.

A téli szünidőt követően folytatódik a **felnőtt katekézis**. E havi összejöveteleinkre január 11-én és 25-én, este negyed hétkor kerül sor.

**Görögkatolikus Farsangi Bál** lesz febr. 4-én a Bujtosi Szabadidő Csarnokban. Jelentkezés január 29-ig a parókián. ***Jegyárak:*** családi belépőjegy 3500 Ft (szülők és gyermekek-fiatalok együtt), ifjúsági (14-26 év) és nyugdíjas belépő 1000 Ft, egyéb belépők 1.500 forintba kerülnek. 14 éven aluli gyermekek részére a belépés ingyenes. Idén az est különleges eseménye lesz a ***Százszorszép-választás***. Meghívott vendég a ***4 For Dance***.

\* \* \*

Jan. 7-én az alkonyati zsolozsmán szerettünk volna együttimádkozni Püspök Atyával. Diakónusa, Polgári Bence részt is vett a szertartáson, a főpásztor azonban nem tudott időben megérkezni – ami miatt tisztelettel kéri mindazok elnézését, akik számítottak a jövetelére. Bizton mondhatjuk: szombat esti vecsernyénk felemelő szépsége így is lelki élményt jelentett az együtt imádkozók számára.

**\* \* \***

*Görögkatolikus Parókia, 4400 Nyíregyháza, Legyező u. 3.*

[*www.kertvarosigorogok.hu*](http://www.kertvarosigorogok.hu)

*Tel. 42/341-257;* ***30/415-50-92****; E-mail:* [*obbagyl@upcmail.hu*](mailto:obbagyl@upcmail.hu)

Felelős kiadó: Dr. Obbágy László parókus

A KERTVÁROSI GÖRÖGKATOLIKUS

 EGYHÁZKÖZSÉG ÉRTESÍTŐJE

**LEGYEZŐ**

2012. JANUÁR

***„Hogy mindnyájan egyek legyenek…”***

**KRISZTUSBAN VALÓ EGYSÉGÜNKÉRT…**

… imádkozunk kertvárosi templomainkban az ökumenikus imahét időszakában. Nyitott szívvel, odaadó lélekkel hívjuk és várjuk január 16-21. között mindazokat, akik szeretnék néhány imádságos öltéssel egységesebbé varrni Krisztus szétszakított köpönyegét.

Az Ökumenikus Imahét idei vezérgondolata: „…mindannyian el fogunk változni a mi Urunk Jézus Krisztus győzelme által” (*1Kor 15,51*).

Jöjjünk minél többen! Az egységért végzett imádságunk legyen a különböző felekezetekhez tartozó keresztények ***közös tanúságtétel***e ***arról, hogy Krisztushoz tartozni, Krisztusban élni valóban életet formáló bizonyosság, erő, öröm, boldogság és szabadság.***

**Kertvárosi imahetünk programja:**

|  |  |  |
| --- | --- | --- |
| Jan. 16. hétfő | Református Templom, Kazinczy u. 4. | Obbágy László görög-katolikus parókus |
| Jan. 17. kedd | Református Templom, Kazinczy u. 4. | Seregély István római katolikus ny. egri érsek |
| Jan. 18. szerda | ÉLIM Evangélikus Ká-polna, Derkovits u. 21. | Seregély István római katolikus ny. egri érsek |
| Jan. 19. csütörtök | ÉLIM Evangélikus Ká-polna, Derkovits u. 21. | Hülvely Zoltán görög-katolikus hittanár |
| Jan. 20. péntek | Római Katolikus Templom, Írisz u. 7. | Hadházy Antal refor-mátus parókus |
| Jan. 21. szombat | Görögkatolikus Templom, Legyező u. 3. | Laborczi Géza evangé-likus parókus |

# *Az összejövetelek minden nap 17.30-kor kezdődnek.*

# Az utolsó este imádsága után agapé lesz a görögkatolikus parókián, amelyen bármilyen felekezetű süteményt örömmel fogyasztunk el…

# Székely János püspök

# a hazánkat érő támadások okairól

Krisztus mondta: ha gyűlöl majd benneteket a világ, gondoljatok arra, hogy engem előbb gyűlölt nálatok (Jn 15,18). Különleges aktualitást kapnak ezek a szavak ma, amikor szerte a világban sokan össztűz alá vették hazánkat.

Mi ennek a gyűlöletnek az oka? **A valódi ok az, hogy hazánk olyan alapvető emberi értékek mellé állt oda, melyeket ma sokan lerombolni szeretnének.** A magyar parlament olyan alkotmányt adott az országnak, amely Isten nevével kezdődik, amely azt állítja, hogy a magzat életét védelem illeti meg a fogantatástól kezdve, hogy Magyarország védi a házasság intézményét mint férfi és nő között létrejött életszövetséget. Az alkotmány azt is kijelenti, hogy a család a nemzet fennmaradásának alapja, és hogy az adó mértékét a gyermeknevelés kiadásainak figyelembevételével kell megállapítani. Nyilván sokan vannak a világon, akiknek nem tetszik ezeknek az emberi alapértékeknek ilyen határozott megfogalmazása. Mi több, a magyar kormány átmeneti külön adót vetett ki a bankokra. Ez pedig természetesen aggodalommal tölti el a pénzvilág urait, nehogy a példa ragadós legyen.

A hazánkat érő támadások oka alapvetően ez. Természetesen ezeket az okokat nem nevezik néven, helyette más, kisebb jelentőségű vádpontokat említenek. Az egyik ilyen vádpont az egyházakról szóló törvény. Ennek a törvénynek az a célja, hogy az ún. biznisz-egyházaktól megvonja az egyházi státuszt. Pontosan körülírja a feltételeket, amelyek alapján egy közösség elnyerheti az egyházi státuszt. Azok a közösségek, amelyek nem kapják meg az egyházi státuszt, nyugodtan folytathatják a működésüket, csak az intézményeik állami finanszírozását nem fogják megkapni.

Természetesen a magyar parlament és a kormány követett el hibákat is a munkája során. Ilyenek voltak a médiatörvény egyes – később meg is változtatott – pontjai, vagy a jegybanktörvény esetében néhány, talán szükségtelen módosítás, amely támadásokra adott alkalmat. Ugyanígy helyesebb lett volna a bankokkal való megállapodást a végtörlesztés rendelkezéseinek kibocsátása előtt megkötni. **A hazánkat érő támadások oka** azonban nem ez, hanem **azok az alapértékek, amelyeket Magyarország jelenleg képvisel.**

Gyakran megtörténik a történelemben, hogy ha feltűnik a világosság, akkor megjelenik vele szemben a sötétség hatalma is. Kívánom mindannyiunknak, hogy legyünk a Világosság fiai, egy igazabb, emberibb világ építői.

*Székely János esztergom–budapesti segédpüspök*

**Egyházközségi világi vezetők lelkigyakorlata Máriapócson**

Január 20-22. péntek estétől (17 óra) vasárnap délig egyházközségi világi vezetők találkozója és lelkigyakorlata lesz a Máriapócsi Lelkigyakorlatos- és Zarándokházban. Világi elnökök, gondnokok és pénztárosok, valamint lelkes segítők jelentkezését várjuk!

A lelkigyakorlatot vezeti: Dr. Seszták István pasztorális helynök. A lelkigyakorlat részvételi díja: 8.000 Ft. – Jó szívvel bátorítunk a részvételre!

**Információ és jelentkezés:** [zarandokhaz@freemail.hu](mailto:zarandokhaz@freemail.hu), Kapin István: (30) 67-66-157, Boksay Péter (30) 56-20-021, Zarándokház:(42) 585-020.

**Könyvajánló**

***Megélni az evangéliumot*** címmel jelent meg ***Soltész János*** szemináriumi rektor új, erkölcsteológiai témájú könyve. Ugyancsak Soltész atya szerkesztésében kapható ***Az emberi méltóság megtartása az utolsó pillanatig*** című, a szenvedésről, halálról, haldoklók kíséréséről szóló konferencia-kötet. A könyvek megvásárolhatók a Szent Atanáz Görögkatolikus Hittudományi Főiskola Tanulmányi Osztályán, de megrendelhetők a parókusnál is.

**Könyvelőzetes**

előjegyzési lehetőséggel

A Hajdúdorogi Egyházmegye alapításának centenáriuma alkalmából **képes album** jelenik meg. A **„…minden utamat már előre láttad”** címet viselő, 228 színes oldalból álló, A/4-es méretű kötet három részből áll.

Az első rész (Útjaink – történeti visszatekintés) a Hajdúdorogi Egyházmegye és a Miskolci Apostoli Exarchátus történetét mutatja be a hajdúdorogi mozgalom kezdeteitől egészen Orosz Atanáz püspök szenteléséig. A mintegy százoldalas, számos fényképpel illusztrált fejezet végigvezeti az olvasót a magyar görögkatolikusság történeti útján. Ismerteti azokat a tényeket és összefüggéseket, melyek ezt a történeti utat időnként kálvária-úttá, kényszerpályává vagy éppen ellenkezőleg: szabad ösvényekké változtatták át.

A második rész a Hajdúdorogi Egyházmegye és a Miskolci Apostoli Exarchátus közösségeinek és templomainak gazdagon illusztrált leírását tartalmazza. Ebben a részben megtalálható minden magyarországi görögkatolkus egyházközség és templom történetének rövid, fényképes bemutatása.

A kötet záró fejezetében a görögkatolikus egyház küldetésével kapcsolatban Kocsis Fülöp püspök fogalmazza meg gondolatait.

A ***korlátozott példányszám***ban megjelenő centenáriumi kötet 6.000 forintos áron rendelhető meg a parókián.